Euroopa Liidu Teataja L 150 , 17/06/1999 Lk 0015 - 0016



Komisjoni määrus (EÜ) nr 1245/1999, 16. juuni 1999, uute söödalisandite lubamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud komisjoni määrusega (EÜ) nr 866/1999 [2]), eeskätt selle artikleid 9j ja 3, ning arvestades, et: (1) direktiivis 70/524/EMÜ nähakse ette, et teaduse ja tehnika edusamme arvesse võttes võib lubada kasutada uusi söödalisandeid ja rakendada söödalisandite uusi kasutusviise; (2) mõnes liikmesriigis on laialdaselt katsetatud uut sideainete, paakumisvastaste ainete ja koagulantide gruppi kuuluvat lisandit natroliitfonoliiti; tehtud uurimistööst on selgunud, et selle uue lisandi kasutamist võib lubada; (3) teatavates liikmesriikides on edukalt katsetatud veel ühte uut sideainete, paakumisvastaste ainete ja koagulantide gruppi kuuluvat lisandit vulkaanilist klinoptiloliiti; ka selle lisandi kasutamist tuleb ajutiselt lubada; (4) uute söödalisandite kasutamist või söödalisandite uute kasutusviiside rakendamist võib ajutiselt lubada juhul, kui loomasöötades lubatud kontsentratsioonis kasutatud lisandid ei kahjusta inimese või looma tervist või keskkonda ega tekita kahju tarbijale loomakasvatustoodete omaduste muutumise tõttu, kui lisandite sisaldus loomasöötades on kontrollitav ning kui olemasolevate andmete alusel on alust eeldada, et loomasöötades kasutatuna avaldavad kõnealused söödalisandid soodsat mõju loomasöötadele või loomakasvatustoodete kvaliteedile; (5) natroliitfonoliidi ajutise kasutusloa tähtaeg lõppes juba 21. aprillil 1999; seega on õiguskindluse huvides vaja ette näha käesoleva määruse tagasiulatuv jõud; (6) käesolevas määruses ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kooskõlas direktiiviga 70/524/EMÜ lubatakse sideainete, paakumisvastaste ainete ja koagulantide gruppi kuuluvat natroliitfonoliiti kasutada söödalisandina E 566 käesoleva määruse I lisas ettenähtud tingimustel. Artikkel 2 Kooskõlas direktiiviga 70/524/EMÜ lubatakse sideainete, paakumisvastaste ainete ja koagulantide gruppi kuuluvat vulkaanilist klinoptiloliiti kasutada söödalisandina nr 3 käesoleva määruse II lisas ettenähtud tingimustel. Artikkel 3 Käesolev määrus jõustub selle Euroopa Ühenduste Teatajas avaldamise päeval. Seda kohaldatakse alates 22. aprillist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. juuni 1999 Komisjoni nimel komisjoni liige Franz Fischler [1] EÜT L 270, 14.12.1970, lk 1. [2] EÜT L 108, 27.4.1999, lk 21. -------------------------------------------------- I LISA EÜ nr | Lisand | Keemiline valem, kirjeldus | Loomaliik või -grupp | Vanuse ülemmäär | Sisalduse alammäär | Sisalduse ülemmäär | Muud tingimused | Loa tähtaeg | milligrammi ühe kilogrammi täissööda kohta | milligrammi ühe kilogrammi täissööda kohta | Sideained, paakumisvastased ained ja koagulandid E 566 | Natroliitfonoliit | Alumiiniumsilikaatide, leelismetallkarbonaatide, leelismuldmetallide oksiidide, alumiiniumhüdrosilikaatide, natroliidi (43–46,5 %) ja päevakivi looduslik segu | Kõik loomaliigid ja -grupid | — | — | 25000 | Kõik loomasöödad | Piiramatu | -------------------------------------------------- II LISA EÜ nr | Lisand | Keemiline valem, kirjeldus | Loomaliik või -grupp | Vanuse ülemmäär | Sisalduse alammäär | Sisalduse ülemmäär | Muud tingimused | Loa tähtaeg | milligrammi ühe kilogrammi täissööda kohta | milligrammi ühe kilogrammi täissööda kohta | Sideained, paakumisvastased ained ja koagulandid 3 | Vulkaaniline klinoptiloliit | Vulkaaniline hüdraatunud kaltsiumalumosilikaat, mis sisaldab vähemalt 85 % klinoptiloliiti ja kuni 15 % päevakivi, vilku ja savi ega sisalda kiudu ja kvartsi; pliisisaldus ei tohi olla suurem kui 80 mg/kg. | Sead | — | — | 20 000 | Kõik loomasöödad | 30.9.1999 | Küülikud | — | — | 20 000 | Kõik loomasöödad | 30.9.1999 | Kodulinnud | — | — | 20 000 | Kõik loomasöödad | 30.9.1999 | --------------------------------------------------